钦定古今图书集成/理学汇编/经籍典/第121卷 > 后汉班固白虎通德论 > 《三军》
## 钦定古今图书集成/理学汇编/经籍典/第121卷 > 后汉班固白虎通德论 > 《三军》

王者将出，辞于祢，还格祖祢者，言子辞面之礼，尊亲
之义也。《王制》曰：“王者将出，类于上帝。”《尚书》曰：“归假于
艺祖。出所以告天。”告天何？示不敢自专。非出辞反面
之道也，与宗庙异义。还，不复告天者，天道质，无内外，
故不复告也。《尚书》言：“归假于祖祢”，不见告于天，知不
告也。